ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΑΤΤΙΚΗΣ

**ΔΗΜΟΣ ΜΟΣΧΑΤΟΥ – ΤΑΥΡΟΥ**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ΕΠΙΤΡΟΠΗ ΔΙΕΝΕΡΓΕΙΑΣ ΚΑΙ ΑΞΙΟΛΟΓΗΣΗΣ**

**ΗΛΕΚΤΡΟΝΙΚΟΥ ΔΙΑΓΩΝΙΣΜΟΥ**

(Αρ. απόφασης ορισμού **128/2021** Οικ. Επιτροπής)

**ΠΡΑΚΤΙΚΟ ΑΡ. 1**

**ΑΠΟΣΦΡΑΓΙΣΗ ΗΛΕΚΤΡΟΝΙΚΟΥ ΔΙΑΓΩΝΙΣΜΟΥ**

***(Διακήρυξη 7552/18-5-2021 - Ηλεκτρονικός Διαγωνισμός* 132480*)***

Στο Μοσχάτο , την **6/7/2021**, ημέρα **Τρίτη** και ώρα **10:00π.μ,** στο γραφείο προμηθειών του Δήμου Μοσχάτου - Ταύρου, συνεδρίασε η Επιτροπή που ορίστηκε με την υπ. αριθ. **118/2021** απόφαση της Οικονομικής Επιτροπής, προκειμένου να αποσφραγίσει ηλεκτρονικά τις προσφορές που υποβλήθηκαν στον υπ. αριθ. **132480** ηλεκτρονικό διαγωνισμό, της υπ. Αρ. Πρωτ. ***7552/18-5-2021*** Διακήρυξης του Δήμου Μοσχάτου - Ταύρου, για την **«Προμήθεια μέσων ατομικής προστασίας»** προϋπολογισμού για την ομάδα 1΄ (προστασία χεριών) **61.836,82** (συμπεριλαμβανομένου Φ.Π.Α 24%), για την ομάδα 2΄ (προστασία κεφαλής αναπνοής και όρασης) **113.507,37** (συμπεριλαμβανομένου Φ.Π.Α 24%), για την ομάδα 3΄ (ένδυση ασφαλείας) **146.357,20** (συμπεριλαμβανομένου Φ.Π.Α 24%), για την ομάδα 4΄ (υπόδυση ασφαλείας) **81.889,60** (συμπεριλαμβανομένου Φ.Π.Α 24%), για την ομάδα 5΄ (μέσα προστασίας για οδηγούς δικύκλων) **1.736,00** (συμπεριλαμβανομένου Φ.Π.Α 24%)

Στη συνεδρίαση της επιτροπής, που είχε απαρτία, παρέστησαν οι εξής:

|  |  |  |
| --- | --- | --- |
| **Α/Α** | **ΟΝΟΜΑΤΕΠΩΝΥΜΟ** | **ΙΔΙΟΤΗΤΑ ΣΤΗΝ ΕΠΙΤΡΟΠΗ** |
| 1. | ΜΠΑΧΑΣ ΑΝΤΩΝΗΣ | ΠΡΟΕΔΡΟΣ |
| 2. | ΑΤΣΑΡΟΣ ΤΡΥΦΩΝΑΣ | ΤΑΚΤΙΚΟ ΜΕΛΟΣ |
| 3. | ΒΑΣΑΛΑΚΗ ΙΟΥΛΙΑ | ΤΑΚΤΙΚΟ ΜΕΛΟΣ |

Η Επιτροπή αφού έλαβε υπόψη της την υπ. αριθ. ***7552/18-5-2021*** Διακήρυξη για την **«Προμήθεια μέσων ατομικής προστασίας»** προκειμένου να καλυφθούν οι ανάγκες για τα είδη ατομικής προστασίας του εργατοτεχνικού προσωπικού του ενιαίου Δήμου Μοσχάτου –Ταύρου καθώς και το νομικό πλαίσιο που διέπει τον εν λόγω διαγωνισμό**,** σημειώνει τα εξής:

Ο διαγωνισμός της προαναφερόμενης Διακήρυξης διεξήχθη ηλεκτρονικά, σύμφωνα με τα αναφερόμενα σε αυτή, μέσω του Εθνικού Συστήματος Ηλεκτρονικών Δημοσίων Συμβάσεων (στο εξής σύστημα) και είχε λάβει ως αύξοντα αριθμό (α/α) ηλεκτρονικού διαγωνισμού συστήματος τον αριθμό **132480**.

Η καταληκτική ημερομηνία υποβολής των προσφορών ήταν σύμφωνα με τη Διακήρυξη η **30/06/2021 και ώρα 15:00 μ.μ.** Η ημερομηνία ηλεκτρονικής αποσφράγισης των προσφορών είναι η **6/07/2020** ώρα **10:00**

Η Επιτροπή, για την ηλεκτρονική αποσφράγιση των προσφορών, συνδέθηκε στο σύστημα με τα διαπιστευτήρια, (όνομα χρήστη και κρυφό προσωπικό κωδικό πρόσβασης), των δύο μελών της, επέλεξε τον ηλεκτρονικό διαγωνισμό **132480** και διαπίστωσε ότι αφενός ο διαγωνισμός ήταν χαρακτηρισμένος από το σύστημα ως «κλειδωμένος» και αφετέρου ότι έχουν υποβληθεί εμπρόθεσμα στο διαγωνισμό **πέντε (5)** προσφορές:

Η Επιτροπή επισημαίνει ότι μέχρι το στάδιο αυτό της διαδικασίας, **δεν ήταν δυνατή** η πρόσβαση στο περιεχόμενό των προσφορών. Στη συνέχεια ο Πρόεδρος και το ένα Μέλος της Επιτροπής καταχώρησαν διαδοχικά, ο κάθε ένας χωριστά, σε ειδική φόρμα του συστήματος τα διαπιστευτήρια τους, (όνομα χρήστη και κρυφό προσωπικό κωδικό πρόσβασης), προκειμένου να αποσφραγισθούν οι προσφορές. Αμέσως μετά την παραπάνω διαδικασία οι προσφορές αποσφραγίσθηκαν και συγκεκριμένα αποσφραγίσθηκαν οι υποφάκελοι «Δικαιολογητικά συμμετοχής – Τεχνική προσφορά» των προσφορών με αποτέλεσμα να είναι δυνατή πλέον η πρόσβαση στο περιεχόμενο τους. Επισημαίνεται ότι οι υποφάκελοι «Οικονομικές Προσφορές» δεν αποσφραγίσθηκαν αφού σύμφωνα με τη Διακήρυξη του Διαγωνισμού, αυτοί θα αποσφραγισθούν σε μεταγενέστερο στάδιο του Διαγωνισμού.

Μετά την ηλεκτρονική αποσφράγιση των προσφορών, η Επιτροπή συνέταξε πίνακα με τους υποψηφίους προμηθευτές, τον μοναδικό α/α συστήματος της κάθε προσφοράς και την ημερομηνία και ώρα κατάθεσής τους, που έχει ως εξής:

| **α/α** | **Προμηθευτής** | **Α/Α προσφοράς συστήματος** | **Ημ/νία & ώρα Υποβολής προσφοράς** |
| --- | --- | --- | --- |
| 1 | [BRINX ΕΜΠΟΡΙΚΗ ΚΑΤΑΣΚΕΥΑΣΤΙΚΗ ΑΝΩΝΥΜΗ ΕΤΑΙΡΙΑ](https://ebs.eprocurement.gov.gr/OA_HTML/OA.jsp?OAFunc=PON_SUPPLIER_DETAILS&vendorId=19108&tradingPartnerId=28701&retainAM=Y&addBreadCrumb=Y&_ti=413176070&oapc=11&oas=5BvxoUv4lpXsa1zl5nV1oQ..) | 232127 | 30/06/2021  10:07:27 |
| 2 | [TREND CONCEPT INTERNATIONAL ΕΙΣΑΓΩΓΗ ΕΞΑΓΩΓΗ ΠΑΡΑΓΩΓΗ ΚΑΙ ΕΜΠΟΡΙΑ ΕΙΔΩΝ ΕΝΔΥΣΕΩΣ ΑΝΩΝΥΜΗ ΕΤΑΙΡΕΙΑ](https://ebs.eprocurement.gov.gr/OA_HTML/OA.jsp?OAFunc=PON_SUPPLIER_DETAILS&vendorId=22402&tradingPartnerId=34119&retainAM=Y&addBreadCrumb=Y&_ti=413176070&oapc=13&oas=Ox32KrLagl0pdu47DFVqBA..) | 232103 | 30/06/2021  13:01:04 |
| 3 | [ΑΝΤΩΝΟΠΟΥΛΟΥ](https://ebs.eprocurement.gov.gr/OA_HTML/OA.jsp?OAFunc=PON_SUPPLIER_DETAILS&vendorId=353783&tradingPartnerId=336606&retainAM=Y&addBreadCrumb=Y&_ti=413176070&oapc=19&oas=Y1WX9HnCieC_kam_RKQmBg..) ΘΕΟΦΑΝΩ ΚΑΙ ΣΙΑ ΑΕ | 229962 | 30/06/2021  14:16:09 |
| 4 | [ΕΛ ΜΕΤ ΤΕΧ ΠΑΡΑΓΩΓΗ ΠΡΟΜΗΘΕΙΑ ΕΜΠΟΡΙΑ ΕΝΔΥΜΑΤΩΝ ΥΠΟΔΗΜΑΤΩΝ ΕΙΔΩΝ ΠΡΟΣΤΑΣΙΑΣ ΑΝΩΝΥΜΗ ΕΤΑΙΡΕΙΑ](https://ebs.eprocurement.gov.gr/OA_HTML/OA.jsp?OAFunc=PON_SUPPLIER_DETAILS&vendorId=69575&tradingPartnerId=91474&retainAM=Y&addBreadCrumb=Y&_ti=413176070&oapc=19&oas=FLAFK6zbcQPv6Bx00tMMUA..) | 228188 | 30/06/2021  13:49:04 |
| 5 | [ΝΟ ΛΙΜΙΤ ΕΜΠΟΡΙΑ ΚΑΙ ΕΠΑΓΓΕΛΜΑΤΙΚΩΝ ΚΑΙ ΕΠΙΧΕΙΡΗΜΑΤΙΚΩΝ ΕΙΔΩΝ](https://ebs.eprocurement.gov.gr/OA_HTML/OA.jsp?OAFunc=PON_SUPPLIER_DETAILS&vendorId=1023&tradingPartnerId=17146&retainAM=Y&addBreadCrumb=Y&_ti=413176070&oapc=19&oas=VelEAUi3x8T5VmxFyf15PA..) ΜΟΝΟΠΡΟΣΩΠΗ ΕΠΕ | 232448 | 30/06/2021  12:55:42 |

Επίσης, αναφορικά με το περιεχόμενο των προσφορών η Επιτροπή επισημαίνει ότι αυτές περιελάμβαναν τους σχετικούς πίνακες συμμόρφωσης της Διακήρυξης και διάφορα επισυναπτόμενα ηλεκτρονικά αρχεία.

**ΣΥΝΕΧΙΣΗ ΔΙΑΔΙΚΑΣΙΑΣ**

Σήμερα 9-7-2021 ημέρα Παρασκευή και αφού ολοκληρώθηκε ο έλεγχος των εγγυητικών επιστολών των υποψηφίων, η επιτροπή με την αναγραφόμενη στην αρχή του πρακτικού σύνθεση, συνεχίζει τη συνεδρίαση προκειμένου να ολοκληρωθεί η διαδικασία ελέγχου των δικαιολογητικών συμμετοχής των διαγωνιζομένων.

Από τον έλεγχο προέκυψε ότι:

Ο υποψήφιος με αύξοντα αριθμό κατάταξης α/α 2, [TREND CONCEPT INTERNATIONAL](https://ebs.eprocurement.gov.gr/OA_HTML/OA.jsp?OAFunc=PON_SUPPLIER_DETAILS&vendorId=22402&tradingPartnerId=34119&retainAM=Y&addBreadCrumb=Y&_ti=413176070&oapc=13&oas=Ox32KrLagl0pdu47DFVqBA..) , στο μέρος ΙΙΙ - ενότητα Γ του ΕΕΕΣ/ΤΕΥΔ που υπέβαλε, στο ερώτημα «¨*Εχει υποστεί ο οικονομικός φορέας πρόωρη καταγγελία προηγούμενης δημόσιας σύμβασης με αναθέτοντα φορέα η προηγούμενης σύμβασης παραχώρησης, η επιβολή αποζημιώσεων η άλλων παρόμοιων κυρώσεων σε σχέση με την εν λόγω προηγούμενη σύμβαση*;» απάντησε «*Να*ι» και συνεχίζοντας «*Σε περίπτωση καταδίκης, ο οικονομικός φορέας έχει λάβει μέτρα που να αποδεικνύουν την αξιοπιστία του παρά την ύπαρξη σχετικού λόγου αποκλεισμού (αυτοκάθαρση)*;» απάντησε «*Ναι*». Στο αίτημα «*Περιγράψτε τα μέτρα που λήφθηκαν*» υπέβαλλε «*έντυπο παροχής πληροφοριών/αιτιολόγησης το οποίο αποτελεί αναπόσπαστο τμήμα του παρόντος ΤΕΥΔ και το οποίο επιβεβαιώνουμε πλήρως*»

Η επιτροπή διαγωνισμού, αφού μελέτησε το *έντυπο παροχής πληροφοριών/αιτιολόγησης* του οικονομικού φορέα εκτιμά ότι :

**Ο οικονομικός φορέας έχει λάβει επαρκή μέτρα αυτοκάθαρσης και δεν αποκλείεται από τη συνέχιση της διαδικασίας**, στο πνεύμα του αρθ.73 παρ.7 του ν.4412/2016.

Ωστόσο, τονίζεται ότι, σύμφωνα με την παρ.8 του αρθ.73 του ν.4412/2016:

* Η σχετική απόφαση της οικονομικής επιτροπής του Δήμου Μοσχάτου Ταύρου (αναθέτουσα αρχή) επί του παρόντος πρακτικού (και άρα επί της επάρκειας των επανορθωτικών μέτρων) εκδίδεται κατόπιν σύμφωνης γνώμης της επιτροπής της παρ.9 του αρθ.73 του ν.4412/2016

(η σύμφωνη γνώμη της εν λόγω επιτροπής αποτελεί ουσιώδη τύπο της διοικητικής διαδικασίας)

* Η σύμφωνη γνώμη της επιτροπής εκδίδεται εντός 40 ημερών από την περιέλευση στην εν λόγω επιτροπή, του σχεδίου απόφασης της αναθέτουσας αρχής, συνοδευόμενου από όλα τα σχετικά στοιχεία
* Αν παρέλθει άπρακτη η ως άνω προθεσμία η αναθέτουσα αρχή αποκλείει τον οικονομικό φορέα
* Η απόφαση της αναθέτουσας αρχής για την επάρκεια η μη των μέτρων αυτοκάθαρσης καθώς και τυχόν απόφαση με την οποία γίνονται δεκτά ένδικα βοηθήματα κατά αυτής κοινοποιούνται στην Ε.Α.Α.ΔΗ.ΣΥ. (βλέπε και κατευθυντήρια οδηγία 20 Ε.Α.Α.ΔΗ.ΣΥ.)

Η γνωμοδοτική επιτροπή της παρ.9 του αρθ.73 του ν.4412/2016 έχει συσταθεί και συγκροτηθεί με την υπ αριθμ 50844/11-05-2018 υπουργική απόφαση Υπ. Οικ. Και Ανάπτυξης (ΦΕΚ τ. ΥΟΔΔ αρ.279/17-05-2018). Η αποστολή αιτήματος για γνωμοδότηση γίνεται σύμφωνα με το αρ. 2 της εν λόγω απόφασης .

Κατά συνέπεια, η Επιτροπή έκρινε τους ανωτέρω οικονομικούς φορείς επαρκείς για να προκριθούν στην επόμενη φάση του διαγωνισμού που είναι η αξιολόγηση των τεχνικών προσφορών και δειγμάτων

Το παρόν πρακτικό καθαρογράφτηκε σήμερα 9/07/2021 και υπογράφηκε σε τρία αντίτυπα από τα μέλη της Επιτροπής

**Η Επιτροπή**

1. Μπαχάς Αντώνιος – Πρόεδρος
2. Ατσάρος Τρύφωνας – Τακτικό μέλος
3. Βασαλάκη Ιουλία – Τακτικό μέλος