

ΕΛΛΗΝΙΚΗ ΔΗΜΟΚΡΑΤΙA Μοσχάτο, 16/9/2021

# ΔΗΜΟΣ ΜΟΣΧΑΤΟΥ-ΤΑΥΡΟΥ

# ΝΟΜΟΣ ΑΤΤΙΚΗΣ

**ΔΙΕΥΘΥΝΣΗ ΚΟΙΝ.ΠΡΟΣΤΑΣΙΑΣ, ΔΗΜΟΣΙΑΣ ΥΓΕΙΑΣ,**

**ΠΑΙΔΕΙΑΣ, ΠΟΛΙΤΙΣΜΟΥ, ΑΘΛΗΤΙΣΜΟΥ & ΝΕΑΣ ΓΕΝΙΑΣ**

# TMHMA ΥΓΕΙΟΝΟΜΙΚΗΣ ΠΡΟΛΗΨΗΣ &ΕΠΙΔΟΜΑΤΩΝ

# 

Ταχ. Δ/νση: Πειραιώς & Επταλόφου- Ταύρος

Ταχ. Κώδικας: 17778

Τηλέφωνο: 210-3426414

Προς: Πρόεδρο και μέλη Οικ. Επιτροπής

**ΘΕΜΑ: Λήψη απόφασης για α) την έγκριση παροχής υπηρεσίας, μέσω υλοποίησης Μοριακών τεστ (με ρινοφαρυγγικό δείγμα) για ανίχνευση του ιού Sarscov-2 που προκαλεί τη νόσο Covid-19, με στόχο την πρόληψη, την έγκαιρη διάγνωση και τον περιορισμό της διασποράς του Covid-19 και συνεπώς την ασφαλή λειτουργία του Δήμου, με την διαδικασία της προσφυγής με διαπραγμάτευση χωρίς προηγούμενη δημοσίευση , όπως αυτή ορίζεται στα άρθρα 32 παρ.2 περ. γ και 32Α του Ν.4412/16, λόγω κατεπείγουσας ανάγκης για την λήψη έκτακτων προληπτικών μέτρων για τον περιορισμό της εξάπλωσης του κορωνοϊού σε χώρους του Δήμου Μοσχάτου-Ταύρου β) την έγκριση των τεχνικών προδιαγραφών της ανωτέρω παροχής υπηρεσίας γ) τη συγκρότηση τριμελούς επιτροπής διαπραγμάτευσης και δ) την εισήγηση για αναμόρφωση του προϋπολογισμού έτους 2021 στην πρώτη συνεδρίαση του Δημοτικού μετά την συγκεκριμένη ανάθεση.**

κ. Πρόεδρε,

Σας ενημερώνουμε ότι στο Δήμο μας ενόψει της ανάπτυξης της επιδημίας από τον κορωνοϊό δημιουργήθηκε η κατεπείγουσα ανάγκη της παροχής υπηρεσίας, μέσω υλοποίησης Μοριακών τεστ (με ρινοφαρυγγικό δείγμα)στη διοίκηση και στις υπηρεσίες του Δήμου, καθώς και σε άλλες πληθυσμιακές ή και ευπαθείς ομάδες της τοπικής κοινότητας, για τον περιορισμό της διασποράς του Covid-19 και την ασφαλή λειτουργία του Δήμου, με ευρύτερο στόχο την πρόληψη και την προαγωγή της δημόσιας υγείας.

Η αρμόδια Υπηρεσία για τις ενέργειες είναι το Τμήμα Υγειονομικής Πρόληψης και Επιδομάτων, της Διεύθυνσης Κοιν.Προστασίας, Δημόσιας Υγείας, Παιδείας, Πολιτισμού, Αθλητισμού & Νέας Γενιάς, που καλείται να ανταποκριθεί στην ανωτέρω περιγραφόμενη έκτακτη ανάγκη.

Προκειμένου η Δ/νση να ανταποκριθεί στην εφαρμογή έκτακτων προληπτικών μέτρων, καθίσταται επιτακτική και κατεπείγουσα η ανάγκη της παροχής υπηρεσίας, με τη διαδικασία του κατεπείγοντος σύμφωνα με τις διατάξεις της παρ.2 περ. γ του άρθρου 32 του Ν.4412/16 οι οποίες ορίζουν ότι: *«…….2. Η διαδικασία με διαπραγμάτευση χωρίς προηγούμενη δημοσίευση μπορεί να χρησιμοποιείται για δημόσιες συμβάσεις έργων, προμηθειών και υπηρεσιών σε οποιαδήποτε από τις κατωτέρω περιπτώσεις: […] γ) στο μέτρο που είναι απολύτως απαραίτητο, εάν λόγω κατεπείγουσας ανάγκης οφειλόμενης σε γεγονότα απρόβλεπτα για την αναθέτουσα αρχή, δεν είναι δυνατή η τήρηση των προθεσμιών που προβλέπονται για τις ανοικτές, κλειστές ή ανταγωνιστικές διαδικασίες με διαπραγμάτευση. Οι περιστάσεις που επικαλούνται οι αναθέτουσες αρχές για την αιτιολόγηση της κατεπείγουσας ανάγκης δεν πρέπει σε καμία περίπτωση να απορρέουν από δική τους ευθύνη»* και του άρθρου 32Α του Ν.4412/16 στο οποίο αναφέρεται ότι: *«Εξαιρούνται της υποχρεωτικής εφαρμογής των άρθρων 22 παράγραφοι 1, 36, 72 παράγραφος 1 περίπτωση α΄, 79 παράγραφοι 1 έως 4, και 221 παράγραφοι 8 και 9, οι ακόλουθες περιπτώσεις του άρθρου 32: ……β) λόγω του επείγοντος χαρακτήρα της ανάθεσης σύμφωνα με την περίπτωση γ΄ της παραγράφου 2. ….Στις περιπτώσεις α΄ και β΄ η διαδικασία διεξάγεται σύμφωνα με τα οριζόμενα στους όρους της πρόσκλησης, όπου υπάρχει, και η αξιολόγηση των προσφορών μπορεί να γίνεται σε ενιαίο στάδιο με την ανάθεση της σύμβασης. Στην περίπτωση γ΄ δεν απαιτείται προηγούμενη πρόσκληση και η διαδικασία διεξάγεται με βάση τα ιδιαίτερα χαρακτηριστικά της συναλλαγής. Η διαδικασία της διαπραγμάτευσης γίνεται από τριμελές όργανο, το οποίο συγκροτείται από την Αναθέτουσα Αρχή και εισηγείται προς το αποφαινόμενο όργανο για κάθε θέμα που ανακύπτει κατά την ανάθεση της σύμβασης.*

Με βάση τα προλεχθέντα και προκειμένου να ανατεθεί σε ανάδοχο η ανωτέρω παροχή υπηρεσίας, συντάχθηκε η συνημμένη τεχνική έκθεση από το Τμήμα Υγειονομικής Πρόληψης και Επιδομάτων, της Διεύθυνσης Κοιν.Προστασίας, Δημόσιας Υγείας, Παιδείας, Πολιτισμού, Αθλητισμού & Νέας Γενιάς, προϋπολογισμού **30.000€** (Η συγκεκριμένη υπηρεσία δεν υπόκεινται σε Φ.Π.Α σύμφωνα με το Ν.2859/2000(ΦΕΚ. 248/7-11-2000/ Τεύχος Α΄/Άρθρο 22) με βάση την οποία προβλέπεται η παρακάτω παροχή υπηρεσίας:

* Υλοποίηση Μοριακών τεστ (με ρινοφαρυγγικό δείγμα) για ανίχνευση του ιού Sarscov-2 που προκαλεί τη νόσο COVID-19, με στόχο την πρόληψη, την έγκαιρη διάγνωση και τον περιορισμό της διασποράς του ανωτέρου ιού.

Η συγκεκριμένη εξέταση θα υλοποιείται σε εξειδικευμένο εργαστήριο μέσω της μεθόδου –PCR, ή σε χώρο του Δήμουόταν οι συνθήκες το απαιτούν.

Απευθύνεται στη διοίκηση και στις υπηρεσίες του Δήμου, καθώς και σε άλλες πληθυσμιακές ή και ευπαθείς ομάδες της τοπικής κοινότητας.

Επίσης, τονίζεται ότι για την ανωτέρω δαπάνη δεν υπάρχει εγγεγραμμένη πίστωση στον προϋπολογισμό του Δήμου, αλλά σύμφωνα με τις διατάξεις **της παρ. 7 του άρθρου 158 Ν.3463/06 (Κ.Δ.Κ)**, όταν συντρέχει κατεπείγουσα ανάγκη, όπως εν προκειμένω, επιτρέπεται η απευθείας ανάθεση προμηθειών, παροχής υπηρεσιών, εκπόνησης μελετών και εκτέλεσης έργων, και η αναγκαία τροποποίηση του προϋπολογισμού γίνεται στην πρώτη, μετά την ανάθεση, συνεδρίαση του συμβουλίου.

Σύμφωνα με τα παραπάνω και επειδή οι εξαιρετικά επείγουσες ανάγκες οφείλονται σε γεγονότα απρόβλεπτα και οι περιστάσεις της κατεπείγουσας ανάγκης σε καμία περίπτωση δεν απορρέουν από ευθύνη του Δήμου (ΕΛ.ΣΥΝ: ΚΠΕΔ στο VII Τμήμα Πράξη 201, 97/2017, 73/2018), παρακαλούμε την Οικονομική Επιτροπή, η οποία καθίσταται αρμόδια σύμφωνα με τη διάταξη του άρθρου 72, παρ. ιδ' του Ν.3852/10 (Καλλικράτης), εφόσον συντρέχει εξαιρετικά επείγουσα περίπτωση, όπως εν προκειμένω, να αποφασίσει για τα εξής:

1. *Να εγκρίνει την κατεπείγουσα παροχή υπηρεσίας για την λήψη έκτακτων προληπτικών μέτρων, για τον περιορισμό της εξάπλωσης του κορωνοϊού σε χώρους του Δήμου Μοσχάτου-Ταύρου, με τη διαδικασία της διαπραγμάτευσης χωρίς προηγούμενη δημοσίευση σύμφωνα με τα άρθρα. 32 παρ. 2 περ. γ και 32Α του Ν. 4412/16.*
2. *Να εγκρίνει τις τεχνικές προδιαγραφές της ανωτέρω υπηρεσίας*
3. *Να ορίσει τριμελή επιτροπή διαπραγμάτευσης για την διεκπεραίωση της παροχής υπηρεσίας με την διαδικασία της διαπραγμάτευσης χωρίς προηγούμενη δημοσίευση (άρθρα 32 παρ.2 περ. γ και 32Α του Ν.4412/16) και*
4. *Να εισηγηθεί την αναμόρφωση του προϋπολογισμού έτους 2021 στην πρώτη συνεδρίαση του Δημοτικού Συμβουλίου μετά την συγκεκριμένη ανάθεση.*

Σύμφωνα λοιπόν με τα προεκτεθέντα παρακαλούμε για την λήψη της σχετικής απόφασης.

Ο Δ/ντής Κοινωνικών Υπηρεσιών Η αρμόδια Αντιδήμαρχος

Ιωάννης Ιωαννίδης Βασιλική Καραβία